钦定古今图书集成/理学汇编/经籍典/第137卷 > 《小星》
## 钦定古今图书集成/理学汇编/经籍典/第137卷 > 《小星》

曾子仕于莒，得粟三秉。方是之时，曾子重其禄而轻
其身。亲没之后，齐迎以相，楚迎以令尹，晋迎以上卿。
方是之时，曾子重其身而轻其禄。怀其宝而迷其国
者，不可与语仁；窘其身而约其亲者，不可与语孝。任
重道远者，不择地而息；家贫亲老者，不择官而仕。故
君子矫褐趋时，当务为急。《传》云：“不逢时而仕，任事而”
敦其虑，为之使而不入其谋，贫焉故也。《诗》曰：“夙夜在
公，实命不同。”